Alban Lendorf (født 7. september 1989 i København) er en dansk balletdanser. Han er uddannet som danser på Det Kongelige Teaters Balletskole, hvor han blev aspirant i 2006, dernæst ansat som korpsdanser i 2008, derefter udnævnt til solist i 2010 og endelig blev han i april 2011 udnævnt til solodanser. I maj 2013 vandt han prisen som "Årets mandlige danser" ved Benois De La Danse Galla på Bolsjojteatret i Moskva i Rusland for sin rolle som Armand Duval i Kameliadamen.